На основу члана 37.став 1. тачка 14.Статута општине Инђија („Службени лист општине Инђија“ број 9/13) а у вези члана 24. Закона о јавној својини („Службени гласник РС“ број 72/11,88/13, 105/14, 104/16),

 Скупштина општине Инђија на седници одржаној 14.фебруара 2018.године, донела је

**ОДЛУКУ**

**О ПРИСТУПАЊУ АДАПТАЦИЈИ И ИНВЕСТИЦИОНОМ ОДРЖАВАЊУ ДЕЛА СЛУЖБЕНЕ ЗГРАДЕ ОПШТИНЕ ИНЂИЈА**

 **Члан 1.**

Приступа се адаптацији спратног, уличног дела југозападног крила службене зграде општине Инђија, у улици Цара Душана број 1 у Инђији, на катастарској парцели број 1/2 , КО Инђија а на основу Идејног пројекта број А-105/17, од децембра 2017.године, израђеног од стране „DOMUS CONSTRUCTION“ ДОО ИНЂИЈА, ради довођења у функцију канцеларијског простора за потребе органа општине.

 Приступа се инвестиционом одржавању фасаде дворишног дела службене зграде општине Инђија, и партерном уређењу дела дворишта зграде на катастарској парцели број 1/2 КО Инђија, а на основу техничког описа радова инвестиционог одржавања број 470/2017 од 04.12.2017. године, израђеног од стране „DOMUS CONSTRUCTION“ ДОО ИНЂИЈА.

 Планирана вредност радова из става 1. и 2. овог члана, износи 6.500.000,00 динара (словима: шестмилионапетстотинахиљададинара), без ПДВ-а.

 **Члан 2.**

Средства за извођење радова из члана 1. ове Одлуке, обезбеђена су у буџету општине Инђија за 2018. годину.

**Члан 3.**

 Избор извођача радова из члана 1. ове Одлуке, извршиће се путем јавне набавке у складу са одредбама Закона о јавним набавкама („Службени гласник број 124/12, 14/15 и 68/15).

 **Члан 4.**

 Овлашћује се Председник општине Инђија, да у складу са Законом о јавним набавкама, донесе Одлуку о покретању отвореног поступка јавне набавке избора извођача радова и Решењем образује Комисију о спровођењу поступка јавне набавке.

 Председник општине ће о спроведеном поступку јавне набавке избора извођача радова, Скупштини општине поднети извештај.

 **Члан 5.**

 О реализацији ове Одлуке стараће се Општинска управа општине Инђија.

  **СКУПШТИНА ОПШТИНЕ ИНЂИЈА**

**Број:35-54/2018-I Председник**

**Дана:14.фебруара 2018.године**

**Инђија Милан Предојевић**

 **ОБРАЗЛОЖЕЊЕ**

Правни основ за доношење Одлуке о приступању адаптацији и инвестиционом одржавању дела службене зграде општине Инђија, садржан је у члану 37.став 1. тачка 14.Статута општине Инђија („Службени лист општине Инђија“ број 9/13), којим је регулисано да Скупштина општине одлучује о прибављању, коришћењу, управљању и располагању непокретним стварима у јавној својини, које користе органи и организације општине.

Чланом 24. Закона о јавној својини („Службени гласник РС“ број 72/11,88/13, 105/14, 104/16),регулисано је да органи јединице локалне самоуправе управљају покретним и непокретним стварима у јавној својини које користе, као и да управљање стварима у јавној својини, јесте њихово одржавање, обнављање и унапређивање, као и извршавање законских и других обавеза у вези са тим стварима.

Како су се у 2018. години, стекли услови за извођење радова на адаптацији спратног дела службене зграде општине Инђија као и извођењу радова на инвестиционом одржавању дворишног дела фасаде зграде општине,неопходно је донети предложену Одлуку.

С обзиром на изнето, предлаже се Скупштини општине да Одлуку о приступању адаптацији и инвестиционом одржавању дела службене зграде општине Инђија, донесе у тексту како је дат у материјалу.

 Општинска управа општине Инђија

**ПРЕДЛОГ**

**ОДЛУКА**

**О ПРИСТУПАЊУ АДАПТАЦИЈИ И ИНВЕСТИЦИОНОМ ОДРЖАВАЊУ ДЕЛА СЛУЖБЕНЕ ЗГРАДЕ ОПШТИНЕ ИНЂИЈА**

**Предлагач: Општинско веће**

**Обрађивач: Општинска управа**

**Доноси: Скупштина општине Инђија**

**Инђија, јануар 2018**